Príloha1: Smernica

**Hlavička poradenského zariadenia: CPPPaP/CŠPP/SCPPPaP/SCŠPP**

**Adresa, telefón, mail,**

[**www.XXXXXX.sk**](http://www.XXXXXX.sk)

**Prevádzka** **CPPPaP/CŠPP......v období od XX.05.2020 do konca šk. roka 2019/2020**

**ÚVOD**

Úrad verejného zdravotníctva Slovenskej republiky ako príslušný orgán štátnej správy na úseku verejného zdravotníctva podľa § 3 ods. 1 písm. b) a § 5 ods. 4 písm. h) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov (ďalej len „zákon č. 355/2007 Z. z.“) vzhľadom na priaznivú epidemiologickú situáciu na území Slovenskej republiky prihliadol na možnosť stanovenia protiepidemiologických opatrení, **za ktorých je možné opätovne umožniť činnosť školských zariadení výchovného poradenstva a prevencie s účinnosťou od 13.05.2020.**

**Ochrana zamestnancov**

* Zabezpečenie rúšok, štítov, dezinfekčných prostriedkov (umiestnené v ................).
* V celom objekte až do odvolania nepoužívať uteráky - zabezpečené jednorazové utierky.
* Upratovačka je oboznámená s každodennou nevyhnutnou dezinfekciou predovšetkým hladkých povrchov, kľučiek, toaliet, vypínačov.
* Prístroj - ozónový čistič (umiestnený v skrinke ........spolu s návodom na použitie).
* Pre odborné konzultácie sú k dispozícii tieto miestnosti: ........ ( zoznam s miestnosťami s rozlohou min. 25m2)
* V zdieľanom dokumente/ online tabuľke (príp. tabuľke vyvesenej ...kde) s rozpisom miestností, si každý OZ určí “svoj čas”, kedy bude objednávať klienta - pokiaľ nedisponujeme ozónovým čističom je potrebné zabezpečiť, aby medzi klientmi bola aspoň 15 minút pauza a vyvetraný vzduch.
* Nádoba s dezinfekčným prostriedkom pre okamžitú dezinfekciu počas dňa je umiestnená v každej využívanej miestnosti.
* Odborným zamestnancom je umožnená naďalej aj forma homeoffice – v súvislosti so zabezpečením prevádzky zariadenia aj v online/ telefonickom režime.
* Snažiť sa o stravovanie v spoločných priestoroch v menších skupinkách.

**Zabezpečenie vstupu do priestorov**

* Na vonkajších dverách umiestnený leták so základnými informáciami.
* Všetky vstupy do jednotlivých konzultačných miestností sú označené letákom so symbolmi a doplnené oznamom o povinnosti dodržiavať uvedené hygienické opatrenia a jasne vymedzeným množstvom počtu klientov v jednom okamihu na pracovisku so splnenou podmienkou 1 osoba na 25m2.
* Všetky vstupy do zariadenia/ oddelení sú označené symbolom rúška.
* Vstup do zariadenia je umožnený iba vopred telefonicky, online objednaným klientom a sprevádzajúcej osobe – najčastejšie zákonný zástupca – podľa vopred dohodnutého a odsúhlaseného harmonogramu zariadenia.
* Pri vchode do zariadenia je umiestnený stolík s dezinfekciou, ktorú odborný zamestnanec aplikuje klientovi/tke na ruky a čestné prehlásenie – ideálne ho klient/ka prinesie so sebou, o čom je informovaný/á v predchádzajúcom kontakte s odborným/ou zamestnancom/kyňou.
* Do priestorov zariadenia nesmie vstúpiť nikto s príznakmi infekcie horných dýchacích ciest so zvýšenou teplotou, kašľom, náhlou stratou chuti a čuchu, či inými akútnymi infekciami dýchacích ciest.

**V priestoroch CPPPaP/CŠPPP.....**

* Klienti/tky sú sprevádzaní/é odbornými zamestnancami/kyňami do miestností, nezdržiavajú sa v spoločných chodbách, nepoužívajú čakáreň – príchody a odchody klientov/tiek sa snažia odborní/é zamestnanci/kyne harmonizovať tak, aby vzájomný kontakt klientov/tiek bol minimálny.
* Toalety sú vybavené mydlom, nádobou na dezinfekciu, jednorazovými papierovými utierkami a košom.
* Dezinfekcia toaliet prebieha bezprostredne po použití klientom/kou.
* Dôkladnú údržbu a dezinfekciu vykonáva upratovačka minimálne raz za deň.
* Riedenie dezinfekčných prostriedkov musí byť v súlade s návodom uvedeným na etikete dezinfekčného prostriedku a po uplynutí času pôsobenia je nutné dezinfekciu opakovať.
* Po celé obdobie epidemiologických opatrení je zakázané suché upratovanie.
* Všetky odpadové nádoby sú zabezpečené jednorazovými vrecúškami.
* Potrebné je vykonávať dezinfekciu povrchov a predmetov v miestnosti, dotykových plôch, kľučiek, používaných pomôcok. Na dezinfekciu použiť dezinfekčné prostriedky s virucídnym účinkom.
* Zamestnanci sú povinní vykonávať časté vetranie priestorov zariadenia – minimálne raz za hodinu 5 minút.
* Podľa návodu vykonávať dezinfekciu priestorov ozónovým žiaričom – ( podľa dohodnutého rozpisu spúšťania prístroja).

**Ochrana klientov/tiek CPPPaP, CŠPP....**

* Odborná činnosť s klientmi/tkami je v zariadení obmedzená na urgentné prípady za dodržania všeobecných epidemiologických preventívnych opatrení.
* Klienti/tky majú zabezpečený minimálny kontakt s inými klientmi/tkami v spoločných priestoroch – je potrebné zachovávať časový plán klientov a termíny plánovať tak, aby sa minimalizovalo stretnutie v čakárni - ideálne dohodnúť, pokiaľ je to možné, aby rodič odovzdal dieťa a zdržoval sa mimo priestorov CPPPaP - následné konzultácie s rodičmi realizovať telefonicky, prípadne v iný deň, alebo jeden rodič odchádza s dieťaťom, druhý konzultuje,
* V nevyhnutných prípadoch sú klienti/tky vybavení/é rúškami, rukavicami, ktoré CPPPaP zabezpečilo. Klientom/tkám môže byť počas odbornej činnosti zapožičaný štít, ktorý je podľa pokynov potrebné nechať v miestnosti, kde sa odborná intervencia realizovala.
* Pokiaľ si klient/tka sníme rúško, je potrebné, aby si ho odložil/a do prineseného sáčku.
* V priestoroch zariadenia je pravidelne sledovaný zdravotný stav osôb zdržujúcich sa v zariadení so zameraním na príznaky respiračného ochorenia (zvýšená teplota, kašeľ, sekrécia z nosa).
* Klienti/tky sú pri objednávaní upozornení o vhodnosti prinesenia vlastných písacích potrieb. V prípade použitia písacích potrieb zariadenia je potrebná ich následná dezinfekcia.
* Pokiaľ je to možné, nevyužívať alebo minimalizovať hračky pri práci s detským klientom – umožniť prinesenie vlastnej hračky, o čom je klient/tka informovaný/á pri objednávaní.
* Pri použití herne je potrebné postupovať v špecifických opatreniach. Je potrebné zabezpečiť dezinfekciu ozónovým žiaričom podľa návodu alebo zabezpečiť, aby sa klienti po sebe nestriedali a aby miestnosť 24 hodín nebola využívaná so samozrejmou dezinfekciou kritických plôch.

**Podozrenie na možné príznaky COVID - 19**

* Pokiaľ sa u zamestnanca/kyne zariadenia objavia príznaky v priebehu práce, resp. odbornej činnosti, zariadenie opustí v čo najkratšom možnom čase s použitím všetkých ochranných pomôcok a informuje riaditeľa/ku zariadenia o tejto skutočnosti.
* Pokiaľ klient/tka vykazuje niektorý z príznakov COVID – 19, je nevyhnutné, aby v čo najkratšom možnom čase opustil/a priestory CPPPaP a odborný/á zamestnanec/kyňa bezodkladne informoval/a riaditeľa/ku zariadenia o tejto skutočnosti. Riaditeľstvo CPPPaP, CŠPP......... informuje o tejto skutočnosti príslušnú hygienickú stanicu.